b'\n_START_ARTICLE_\nKniple (hageby)\n_START_PARAGRAPH_\nKniple er en hageby i Fredrikstad.\n_START_SECTION_\nHageby\n_START_PARAGRAPH_\nHageby-bevegelsen startet i England med Ebenezer Howard som bevegelsens fremste ideolog. Ogs\xc3\xa5 i Norge ble hageby-konseptet popul\xc3\xa6rt over store deler av landet. Fra Arctanderbyen ble bygget i Oslo p\xc3\xa5 begynnelsen av 1900-tallet og frem til 1960-tallet ble det anlagt mange boligomr\xc3\xa5der der det i tr\xc3\xa5d med hageby-prinsippene ble lagt vekt p\xc3\xa5 at folk fra arbeiderklassen skulle kunne bo i sm\xc3\xa5husbebyggelse med mye frisk luft og vegetasjon rundt seg, ha mulighet for \xc3\xa5 dyrke nyttevekster i egne hager og ha kort vei til jobb, skole og butikker._NEWLINE_Ogs\xc3\xa5 i \xc3\x98stfold ble det anlagt en rekke boomr\xc3\xa5der etter denne modellen, og Kniple ble en av hagebyene som ble etablert i Fredrikstad. Fredrikstads kommunes byplanmyndigheter utga i 1997 et skriv som inneholdt et historisk tilbakeblikk:_NEWLINE_\xe2\x80\x9eI gjenreisnings-perioden etter siste krig var det en stor boligproduksjon for \xc3\xa5 dekke det store behovet for mange og gode boliger._NEWLINE_F\xc3\xb8rste del av perioden var preget av hagebyutbygginger etter Sverre Pedersens byplan fra 1926. Eksempler p\xc3\xa5 slike omr\xc3\xa5der er Lundheim, Kongsten Hageby, Trosvik, Kniple. Disse omr\xc3\xa5dene inneholder to etasjes hus mest i treverk med tomannsboliger, \xc3\xa5ttemanns-boliger og rekkehus.\xe2\x80\x9d'